Document ID: 31994R0122

KOMISSION ASETUS (EY) N:o 122/94,
annettu 25 päivänä tammikuuta 1994,
tietyistä neuvoston asetuksen (ETY) N:o 1601/91 soveltamista koskevista yksityiskohtaisista säännöistä maustettujen viinien, maustettujen viinipohjaisten juomien ja maustettujen viinituotteista valmistettujen juomasekoitusten määritelmän, kuvauksen ja esittelyn osalta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon maustettujen viinien, maustettujen viinipohjaisten juomien ja maustettujen viinituotteista valmistettujen juomasekoitusten määritelmää, kuvausta ja esittelyä koskevista yleisistä säännöistä 10 päivänä kesäkuuta 1991 annetun neuvoston asetuksen (ETY) N:o 1601/91(1), sellaisena kuin se on muutettuna asetuksella (ETY) N:o 3279/92(2), ja erityisesti sen 2 artiklan 1 kohdan a alakohdan kolmannen luetelmakohdan ensimmäisen alaluetelma-kohdan ja b alakohdan neljännen luetelmakohdan,
sekä katsoo, että
olisi tietyin edellytyksin sallittava luontaisen kaltaisten aromiaineiden käyttö ja alkoholin lisääminen tiettyihin maustettuihin juomiin niiden valmistuksen aikana, erityisesti yhteisön tietyillä alueilla voimassa olevien perinteiden ja käytäntöjen mukaisesti,
tätä asetusta on sovellettava, sanotun kuitenkaan rajoittamatta maustettuja viinejä, maustettuja viinipohjaisia juomia ja maustettuja viinituotteista valmistettuja juomasekoituksia koskevista siirtymätoimenpiteistä 16 päivänä joulukuuta 1991 annetussa komission asetuksessa (ETY) N:o 3664/91(3), sellaisena kuin se on viimeksi muutettuna asetuksella (ETY) N:o 1791/93(4), säädettyjen siirtymätoimenpiteiden soveltamista; näitä siirtymätoimenpiteitä sovelletaan 16 päivään joulukuuta 1993 asti, ja
tässä asetuksessa säädetyt toimenpiteet ovat maustettuja viinejä, maustettuja viinipohjaisia juomia ja maustettuja viinituotteista valmistettuja juomasekoituksia käsittelevän täytäntöönpanokomitean lausunnon mukaiset,
ON ANTANUT TÄMÄN ASETUKSEN:
1 artikla
1 Sellaisen luontaisen vanilliinin kaltaisen aromiaineen, sellaisena kuin se on määriteltynä neuvoston direktiivin 88/388/ETY(5) 1 artiklan 2 kohdan b alakohdan ii alakohdassa, käyttö on sallittu asetuksen (ETY) N:o 1601/91 2 artiklan 1 kohdan a alakohdassa määriteltyjen maustettujen viinien valmistuksessa.
2 Luontaisten kaltaisten aromiaineiden sekoitusten, joilla on mantelin, aprikoosin tai munan haju ja/tai maku, käyttö mantelien, aprikoosien tai munien lisänä sallitaan ainoastaan, jos:
- nämä sekoitukset ovat direktiivin 88/388/ETY säännösten ja sen täytäntöön panemiseksi toteutettujen toimenpiteiden mukaisia,
- tuotteen kuvauksessa viitataan johonkin edellä tarkoitetuista elintarvikkeista,
- kyseiset yritykset ylläpitävät erillistä näiden luontaisen kaltaisten aromiaineiden käyttöä koskevaa rekisteriä.
Tämän rekisterin on sisällettävä täsmällisiä tietoja käytetystä luontaisen kaltaisesta aromista, erityisesti yrityksessä olevan luontaisen kaltaisen aromin tyyppi ja määrä, sen varastointipaikka ja tietoja sen käytöstä lisänä juomassa suhteessa pääaromiaineeseen. Kaikki toimenpiteet tai käsittelyt on merkittävä rekisteriin. Jäsenvaltion toimivaltaisten viranomaisten on kerran vuodessa päätettävä ja tarkastettava rekisterit.
2 artikla
Alkoholin lisääminen on sallittu seuraaviin tuotteisiin:
- valkoviinistä saatu makeutettu, maustettu viinipohjainen juoma, jolle on tyypillistä rusinatisleen lisääminen ja joka on maustettu ainoastaan kardemummauutteella;
- punaviinistä saadut makeutetut, maustetut viinipohjaiset juomat, joihin on lisätty aromivalmisteita, sellaisina kuin ne on määritelty direktiivin 88/388/ETY 1 artiklan 2 kohdan c alakohdassa. Nämä valmisteet on saatu ainoastaan mausteista, ginseng-juuresta, pähkinöistä, sitrushedelmistä ja aromisista yrteistä.
3 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 17 päivästä joulukuuta 1993 alkaen.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä tammikuuta 1994.

Labels: 3
17